CELEX: E2014P0023
Language: fi
Date: 2014-12-01 00:00:00
Title: Kimek Offshore AS:n 1 päivänä joulukuuta 2014 EFTAn valvontaviranomaista vastaan nostama kanne (Asia E-23/14)

5.2.2015   
            
            
               FI
            
            
               Euroopan unionin virallinen lehti
            
            
               C 39/4
            
         Kimek Offshore AS:n 1 päivänä joulukuuta 2014 EFTAn valvontaviranomaista vastaan nostama kanne
   (Asia E-23/14)
   (2015/C 39/04)
   Kimek Offshore AS, asiamiehenään asianajajat Bjørnar Alterskjær ja Robert Lund, ALT Law Firm, Fridtjof Nansens plass 6, N-0160 Oslo, Norja, on nostanut 1 päivänä joulukuuta 2014 EFTAn tuomioistuimessa kanteen EFTAn valvontaviranomaista vastaan.
   Kantaja on pyytänyt EFTAn tuomioistuinta
   
               1.
            
            
               kumoamaan EFTAn valvontaviranomaisen 18 päivänä kesäkuuta 2014 antaman päätöksen N:o 225/14/KOL alueellisesti eriytetyistä sosiaaliturvamaksuista (2014–2020);
            
         
               2.
            
            
               määräämään EFTAn valvontaviranomaisen maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja, Kimek Offshore, kuuluu Kimek-konserniin. Kimek Offshore on öljy- ja kaasualan palveluyritys, joka antaa vuokralle pääasiassa hitsaajia, putkihitsaajia, mekaanikkoja ja insinöörejä. Sen hallinto ja johto sijaitsevat Kirkkoniemessä, Norjassa.
            
         
               —
            
            
               Nyt käsiteltävässä asiassa on kyse vaatimuksesta kumota EFTAn valvontaviranomaisen päätös, jolla hyväksyttiin aluetuki Norjassa vuosiksi 2014–2020.
            
         Kantaja esittää, että EFTAn valvontaviranomainen on
   
               —
            
            
               laiminlyönyt velvollisuutensa aloittaa valvonta- ja tuomioistuinsopimuksen pöytäkirjassa 3 olevan I jakson 1 artiklan 2 kohdassa ja pöytäkirjassa 3 olevan II jakson 6 artiklan 1 kohdassa tarkoitetun muodollisen tutkintamenettelyn (valvonta- ja tuomioistuinsopimuksen pöytäkirjassa 3 olevan II jakson 4 artiklan 4 kohta);
            
         
               —
            
            
               laiminlyönyt valvonta- ja tuomioistuinsopimuksen 16 artiklaan perustuvan velvollisuutensa perustella päätöksensä vuokratyövoimaa koskevien sosiaalivakuutusmaksusääntöjen osalta.